ກຸ່ມ al-Shabab ຖອນອອກຈາກ ເມືອງ Kismayo ໃນໂຊມາເລຍ
ກຸ່ມຫົວຮຸນແຮງ al-Shabab ກ່າວວ່າ ຕົນຖອນກຳລັງ ອອກຈາກເມືອງ Kismayo ທີ່ໝັ້ນແຫ່ງສຸດທ້າຍ ໃນໂຊມາເລຍ.
ກຸ່ມຫົວຮຸນແຮງ al-Shabab ຂອງໂຊມາເລຍ ກ່າວວ່າ ຕົນໄດ້ ຖອນກຳລັງອອກຈາກທີ່ໝັ້ນແຫ່ງສຸດທ້າຍ ໃນປະເທດດັ່ງກ່າວ ແລ້ວ ກຸ່ມ al-Shabab ກ່າວໃນວັນເສົາ ມື້ນີ້ວ່າ ຕົນໄດ້ຖອນກຳລັງ ອອກຈາກເມືອງທ່າ Kismayo ໃນໂຊມາເລຍແລ້ວ ນຶ່ງມື້ຫຼັງ ຈາກທະຫານເຄນຢາໄດ້ບຸກໂຈມຕີເມືອງທ່າດັ່ງກ່າວໃນການ ປະຕິບັດງານທີ່ແນໃສ່ ເພື່ອຂັບໄລ່ພວກຫົວຮຸນແຮງຈຸນີ້ ກຸ່ມ al-Shabab ປະກາດວ່າ ຕົນຈະໂຈມຕີຕອບໂຕ້ຄືນ ກອງທັບເຄນຢາຖະແຫຼງວ່າ ການບຸກໂຈມຕີໃນມື້ວັນສຸກວານ ນີ້ ແມ່ນພົວພັນທັງກຳລັງພາກພື້ນດິນ ທະເລ ແລະອາກາດ ແລ້ວກໍດຳເນີນໄປໂດຍມີການປະສານງານກັບກຳລັງຂອງສະ ຫະພາບອາຟຣິກາແລະທະຫານໂຊມາເລຍ ວີໂອເອ ພາກພາສາໂຊມາເລຍ ລາຍງານໃນວັນສຸກວານນີ້ວ່າ ທະຫານເຄນຢາແລະທະ ຫານລັດຖະບານໂຊມາເລຍ ໄດ້ເຂົ້າຄວບຄຸມບາງເຂດທາງກໍ້າເໜືອຂອງເມືອງ Kisma- yo ແຕ່ສ່ວນໃຫຍ່ຂອງເມືອງດັ່ງກ່າວ ຮວມທັງສະໜາມບິນ ແມ່ນຍັງຢູ່ພາຍໃຕ້ການຄວບ ຄຸມຂອງກຸ່ມຫົວຮຸນແຮງ al-Shabab ພວກທີ່ເຫັນເຫດການສອງຄົນເວົ້າວ່າ ພວກຫົວຮຸນ ແຮງກຸ່ມນີ້ໄດ້ຕິດຕັ້ງປືນກົນໃສ່ອາຄານທີ່ສູງທີ່ສຸດ ຢູ່ໃນເມືອງດັ່ງກ່າວ ກຸ່ມ al-Shabab ຊຶ່ງເປັນເຄືອຂ່າຍຂອງພວກກໍ່ການຮ້າຍຂ້າມຊາດອາລກາຍດານັ້ນ ໄດ້ ໃຊ້ເມືອງທ່າ Kismayo ເພື່ອຊອກຫາເງິນດ້ວຍການເກັບພາສີ ຕະຫຼອດທັງການນຳເຂົ້າ ອາວຸດຕ່າງໆນຳດ້ວຍ